पोस्टरों का दीवाना कादरी
बीकानेर | हिंदीसिनेमा का युग यूं तो 1913 से शुरू हुआ था। तब पहली मूक फिल्म राजा हरीशचंद्र बनी। वर्ष 1931 में पहली बोलती फिल्म आलम आरा रिलीज हुई। उसके बाद जिंदगी, आन, पतिता, फागुन सहित अनेक ऐसी फिल्में बनी, जिनके पोस्टर आज के दौर में दिखने दुर्लभ हो गए हैं।
पुरानी फिल्मों के पोस्टरों को संजोकर रखा है एम.रफीक कादरी ने। इनके पास 90 के दशक तक की हिंदी फिल्मों के तीन हजार पोस्टरों का कलेक्शन है। फिल्म पुरानी होने के बाद भले ही थिएटर वाले उसे रद्दी के भाव बेचते होंगे या कूड़ा समझकर फेंक देते होंगे लेकिन रफीक के इस शोक ने पुरानी फिल्मों की यादों को भी जिंदा रखा है। जुलाई 1960 में जन्में रफीक का कहना है कि पांच साल की उम्र से ही उन्हें फिल्में देखने और उनके पोस्टर इकट्ठे करने का शोक पैदा हो गया था। जुनून इस कदर था कि एक बार पूरब और पश्चिम फिल्म का पोस्टर फट गया। उसके 20 टुकड़े हो गए। खूब खोजबीन के बाद भी नया पोस्टर नहीं मिला तो रफीक ने उन टुकड़ों को जोड़ कर वापस पोस्टर में तब्दील कर दिया।
एम रफीक कादरी ने संजोए पुरानी फिल्मों के पाेस्टर। इनसेट में कादरी
फिल्मी पोस्टरों की
प्रदर्शनी आज
संगीतकारनौशाद की जयंती पर फिल्मी पोस्टरों की दो दिवसीय प्रदर्शनी शुक्रवार को सुदर्शना कला दीर्घा नागरी भंडार में आयोजित होगी। एम.रफीक कादरी की ओर से आयोजित प्रदर्शनी में नौशाद एकेडमी ऑफ हिंदुस्तानी संगीत अमन कला केन्द्र की ओर से फिल्मी गीतों का कार्यक्रम भी होगा।
hin_Deva hin_Deva hin_Deva hin_Deva hne_Deva hin_Deva hin_Deva